**Investicijski okvir za Zapadni Balkan (WBIF) - osmi poziv za sufinansiranje investicijskih projekata**

Instrukcije za izradu i dostavljanje grant aplikacija u BiH sa rokovima za izvršavanje aktivnosti

|  |  |  |
| --- | --- | --- |
| **Rok za izvršavanje aktivnosti** | **Aktivnost** | **Faza** |
| 10.11.2022. | Ured DIPAK-a dostavlja poziv za dostavljanje grant aplikacija sa pratećom dokumentacijom državnim koordinirajućim institucijama. Kopija poziva se dostavlja članovima Državnog odbora za investicije BiH. Obavijest o javnom pozivu sa pratećim dokumentima će se objaviti i na web stranici DEI-a | Faza 1  Dostavljanje poziva za grant aplikacije |
|  | Državne koordinirajuće institucije prosljeđuju poziv relevantnim ministarstvima na nižim nivoima u entitetima i Brčko distriktu BiH, te relevantnim državnim institucijama i kompanijama |
|  | Entitetska ministarstva i Vlada Brčko distrikta BiH prosljeđuju poziv relevantnim institucijama i tijelima na nivou entiteta i Brčko distrikta BiH, te na nižim nivoima (kantonima i opštinama) |
| 10.11.-2.12.2022. | Krajnji korisnici po završetku izrade prvog nacrta grant aplikacije u saradnji sa vodećom međunarodnom finansijskom institucijom, koja treba izraziti podršku predlaganju grant aplikacije u WBIF-u (i u saradnji sa uredom WBIF u BiH po potrebi) dostavljaju aplikacije relevantnom entitetskom ministarstvu/Vladi Brčko distrikta BiH | Faza 2  Izrada i dostavljanje nacrta grant aplikacija |
| Entitetska ministarstva/Vlada Brčko distrikta BiH dostavljaju grant aplikacije nižih nivoa i grant aplikacije sa nivoa entiteta/Brčko distrikta BiH relevantnoj državnoj koordinirajućoj instituciji/Sektorskom koordinatoru. Kopiju dopisa sa aplikacijama dostavljaju relevantnom entitetskom ministarstvu finansija/odsjeku u Vladi Brčko distrikta BiH |
| 2.12.2022. | Državna koordinirajuća institucija dostavlja nacrte grant aplikacija krajnjih korisnika koje ispunjavaju osnovne kriterije WBIF-a Direkciji za evropske integracije putem e-maila |
| 2.12.2022.-15.1.2023. | DEI dostavlja koordinirajućoj instituciji komentare na prve, i naredne nacrte grant aplikacija, a koordinirajuća institucija organizuje ažuriranje aplikacija (uz njihove vlastite komentare) do završetka adresiranja komentara |
| 16.1.2023. | Državna koordinirajuća institucija dostavlja ažurirane nacrte grant aplikacija krajnjih korisnika koje ispunjavaju osnovne kriterije WBIF-a Direkciji za evropske integracije putem dopisa i putem e-maila (uz obavještavanje krajnjih korisnika o ishodu procesa ocjenjivanja koju je državna koordinirajuća institucija obavila), i dostavljaju kopiju istog Ministarstvu finansija i trezora BiH-Sektoru za odnose sa međunarodnim finansijskim institucijama |
| 16.1.-24.1.2023. | DEI/Ured DIPAK-a kontaktira međunarodne finansijske institucije navedene u grant aplikacijama kako bi dobila potvrdu njihove podrške grant aplikacijama. DEI dostavlja komentare (komentare međunarodnih finansijskih institucija i WBIF/IFICO Ureda) na grant aplikacije koje zadovoljavaju kriterije Sektorskim koordinatorima/državnim koordinirajućim institucijama, koje ih prosljeđuju krajnjim korisnicima. DEI prosljeđuje grant aplikacije Delegaciji Evropske unije u BiH za informaciju/komentare. | Faza 3  Konsultacije i dalje unapređenje kvaliteta grant aplikacija i pre-notifikacija |
| Ministarstvo finansija i trezora BiH-Sektor za odnose sa međunarodnim finansijskim institucijama, u saradnji sa relevantnim entitetskim ministarstvima finansija i Vladom Brčko distrikta BiH, za svaku od dostavljenih grant aplikacija provjerava status kredita, prag zaduženosti relevantnog nivoa vlasti, te informiše državnu koordinirajuću instituciju i Direkciju za evropske integracije o stanju i eventualnim smetnjama za zaključivanje potencijalnog kreditnog aranžmana navedenog u grant aplikaciji (ukoliko je u pitanju novo zaduživanje). Ukoliko je u pitanju već odobreni kreditni aranžman, Ministarstvo finansija i trezora BiH obavještava državnu koordinirajuću instituciju i Direkciju za evropske integracije o njegovom statusu. |
| Finalne verzije grant aplikacija (poboljšane na osnovu datih komentara) krajnji korisnici dostavljaju relevantnim entitetskim ministarstvima/Vladi Brčko distrikta BiH. |
| Entitetska ministarstva/Vlada Brčko distrikta BiH dostavljaju finalne verzije grant aplikacija relevantnom Sektorskom koordinatoru/državnoj koordinirajućoj instituciji |
| DEI/Ured DIPAK podnosi zahtjeve WBIF Sekretarijatu za izdavanje projektnih kodova za svaku od dostavljenih aplikacija |
| 3.2.2023. | Državna koordinirajuća institucija/Sektorski koordinator dostavlja finalne grant aplikacije nižih nivoa i grant aplikacije institucija/tijela sa nivoa države Direkciji za evropske integracije, putem zvaničnog dopisa, zajedno sa ocjenom ispunjenosti kriterija Poziva za svaki predloženi projekat u oblasti koju koordinira | Faza 4  Finaliziranje i ocjena grant aplikacija sa prijedlogom liste za usvajanje |
| DEI/Ured DIPAK-a na osnovu dostavljenih grant aplikacija od državnih koordinirajućih institucija priprema listu finalnih grant aplikacija koje zadovoljavaju kriterije |
| 10.2.2023. | DEI/Ured DIPAK-a dostavlja finalne grant aplikacije koje zadovoljavaju kriterije sa prijedlogom liste za odobravanje Državnom odboru za investicije. DEI/Ured DIPAK-a dostavlja i listu aplikacija koje ne zadovoljavaju kriterije Poziva, sa informacijom koji kriterij nije zadovoljen | Faza 5  Usvajanje i dostavljanje grant aplikacija WBIF Sekretarijatu/  Evropskoj komisiji |
| 20.2.-24.2.2023. | Sastanak Državnog odbora za investicije |
| 24.2.2023. | Po odobravanju od strane Državnog odbora za investicije, Državni IPA koordinator podnosi finalne grant aplikacije Sekretarijatu WBIF-a putem MIS online sistema apliciranja |